অবৈধ সুদের ব্যবসা থেকে গুজরাটের পুলিশ প্রতিমাসে পায় প্রায় ১০০ কোটি রুপি। পঞ্চায়েত থেকে শুরু করে রাজ্য সরকার পর্যন্ত রাজনীতিবিদরাও এই অবৈধ ব্যবসা থেকে টাকা পান। ০০ জাহেদুজ্জামান  খান ১২ জন মদ পাচারকারী গুজরাটে বছরে প্রায় ১৫ শত কোটি টাকা আয় করছে। শত শত মদ প্রস্তুতকারী এবং মদ চোরাচালানি পুলিশের নাকের ডগায় নির্বিঘ্নে তাদের এই অবৈধ ব্যবসা চালিয়ে যাচ্ছে। আর প্রহসনমূলক এক নিষেধাজ্ঞা আইনের কারণে রাজ্য সরকার ৩ হাজার কোটি রুপি রাজস্ব বঞ্চিত হচ্ছে। গোয়েন্দা সূত্রে জানা যায়, কালো বাজারি কৈলাস রাখির দল প্রতিদিন গুজরাটে ১০ ট্রাক মদ পাচার করে। যার মূল্য প্রায় ১ কোটি রুপি। রাখি কিছুদিন আসা আহমেদাবাদে গ্রেফতার হয়েছিলেন। সে এখন রাজস্থানে থেকে তার ব্যবসা পরিচালনা করছেন। তার বার্ষিক আয় ৩ শত কোটি রুপি।  অবৈধ মদ ব্যবসা থেকে রমেশ প্যাটেলের বার্ষিক আয় রখির প্রায় সমান দক্ষিণ গুজরাটের সীমান্ত এলাকা থেকে ব্যবসা পরিচালনা করেন। তার বড় ভাই দামান জেলা পঞ্চায়েতের প্রধান। হারমাদ কেশব এবং ধানসুক দামানের বড় দুই মদ চোরাচালানি। আরেক চোরাচালানি আসিফ গানাডোর বসবাস সুরাতে। ভারত যাদপের বাড়ি গুজরাটের পারদিতে। তারা বারবার গ্রেফতার হন আবার ছাড়া পান। মদ চোরাচালানিরা জেলে বসেও ব্যবসা চালিয়ে যান। দিলিপ মারওয়াদি প্রতিদিন দুই ট্রাক মদ পাচার করে। আহমেদাবাদের সবচেয়ে বড় চোরাচালানি যোগেন্দ্র প্রসাদ শর্মা ওরফে ফৌডি সেনাবাহিনীতে চাকরি  করতেন, বর্তমানে ফেরারি। যোগেন্দ্র পাঞ্জাব থেকে গুজরাটে মদ পাচার করে কারণ যেখানে মদের দাম কম। দিলিপ মারওয়া ডি প্রতিদিন গুজরাটে দুই ট্রাক দেশি মদ পাচার করে কারন সেখানে মদের দাম কম। দিলিপ মারওযা ডি প্রতিদিন গুজরাটে দুই ট্রাক দেশি মদ পাচার করে। অনেক মদ প্রস্তুতকারী তাদের চোরাচালানিদের সাথে যুক্ত। চোরাচালানিদের সাথে মদ বিক্রি করা গেলে কর ফাঁকি দেয়া যায়। গত বছর দামানের কয়েকটি মদ প্রস্তুতকারী প্রতিষ্ঠানকে ১ শত কোটি রুপি জরিমানা করা হয় গুজরাটের চোরাচালানিদের কাছে মদ বিক্রির কারণে। অবসরপ্রাপ্ত শুল্ক ও আবগারি কর্মকর্তা  এইচএন ব্রার বলেন, মদের ওপর নিষেধাজ্ঞা শিথিল করা হলে তা সব দিক দিয়ে গুজরাটের জন্য মঙ্গলজনক হবে। আহমেদাবাদের এক পুলিশ ইন্সপেক্টরকে কিছুদিন আগে নাগদানগাধবির কাছ থেকে ২০ লাখ রুপি ঘুষ নেয়ার জন্য বরখাস্ত করা হয়। গাধবি গুজরাটের অন্যতম মদের চোরাচালানি। কিছুদিন আগে তাকে দারিয়াপুরে গ্রেফতার করা হলেও পুলিশকে ঘুষ দিয়ে সে ছাড়া পেয়ে যায়। পুলিশ তার মোবাইল ফোন ট্র্যাক করে এবং গাধবির মোবাইল ফোনের কথোপকথনের রেকর্ড থেকে জানতে পারে যে, ঐ পুলিশ কর্মকর্তাকে ২০ লাখ রুপি ঘুষ দিয়েছিল গাধবি। গুরজরাটে সাড়ে ৩ হাজারের ওপরে অবৈধ মদ  ব্যবসায়ী আছে। এদের অর্ধেক ভারতে তৈরি বিদেশি মদ বাকীরা দেশি মদ পাচার করে। একজন ঊর্ধ্বতন পুলিশ কর্মকর্তা বলেন, পঞ্চায়েত থেকে শুরু করে রাজ্য সরকার পর্যন্ত রাজনীতিবিদরা এই অবৈধ মদ ব্যবসা থেকে টাকা পান। নগদ টাকার পাশাপাশি তারা ঘুষ হিসাবে মদ নিয়ে থাকেন। নির্বাচনের আগে সেই মদ বিনামূল্যে ভোটারদের মাঝে বিতরণ করা হয়। গুজরাটের একজন এমএলএ বলেন, আমার এলাকায় একজন চোরাচালানি রাজনৈতিক প্রভাব খাটিয়ে একটি রাস্তা নির্মাণ করিয়েছে যাতে মধ্য প্রদেশের প্রত্যন্ত এলাকায় মদ পাচার করা যায়। এক বেসরকারি হিসাবে জানা যায়, আহমেদাবাদের পুলিশ  প্রতিমাসে মদ চোরাচালানিদের কাছ থেকে ৮০ লাখ থেকে ১ কোটি রুপি ঘুষ পেয়ে থাকেন। পুরো গুজরাটের পুলিশ পায় ১০০ কোটি রুপি। রাজানগর পুলিশ পায় ২৫ লাখ রুপি। গুজরাটে এমনও ঘটেছে পুলিশ কর্মকর্তারাই চোরাচালানিকে ব্যবসায় নামিয়েছে। এক পুলিশ কর্মকর্তা বলেন, জুনিয়র অফিসারদের ক্ষেত্রে অবৈধ মদ ব্যবসায়ীদের কাছ থেকে ঘুষ নেয়াকে তেমন গ্রাহ্যই করা হয় না। গুজরাটের ৯০ ভাগ পুলিশই অবৈধ মদ ব্যবসায়ীদের কাছ থেকে ঘুষ নিয়ে থাকে। রাজস্থান, দামান, মহারাষ্ট্র, মধ্যপ্রদেশের সীমান্ত এলাকায় বদলির জন্য পুলিশ কর্মকর্তারা লালায়িত- কারণ সেখানে প্রচুর  ঘুষ পাওয়া যায়। ২০০৯ সালে ১৫০ জন দরিদ্র মানুষ দেশী মদ পান করে মারা যায়। অতীতের দিকে তাকালে দেখা যায় নকল মদ খেয়ে মৃত্যুর হার বেড়ে গিয়েছিল। ১৯৭৫ সালের পর যখন ক্ষমতায় আসার পর পর গান্ধী সরকার মদের ওপর নিষেধাজ্ঞা আইন জোরালো ভাবে প্রয়োগ করার চেষ্টা করল। এক সময় গুজরাটে মদের দাম আশপাশের রাজ্যগুলোর চেয়ে কম ছিল। একন সেখানে মদের দাম অন্যান্য রাজ্যের চেয়ে শতকরা ৩০ ভাগ বেশি। নিষেধাজ্ঞা সত্ত্বেও তা আহমেদাবাদ, সুরাত, ভাদোয়ার মত গুজরাটের শহরগুলোতে মদের হোম সার্ভিস পর্যন্ত আছে। এমনকি মহিলারাও সেখানে দেশি মদের ব্যবসা করছে।  আহমেদাবাদের মদের দোকানি জেহানগর কামা বলেন, মদ নিষেধাজ্ঞার নীতিমালা আসলে একটি প্রহসন। গুজরাটের অর্থনৈতিক উন্নয়নে বাধা সৃষ্টি করতে পারে ভেবে রাজ্য সরকার বিশেষ অর্থনৈতিক জোনে মদ নিষেধাজ্ঞা তুলে নিয়েছে। কিন্তু সরকার পুরো রাজ্যে নিষেধাজ্ঞা তুলে নিচ্ছে না নারী ভোটারদের ভয়ে। গুজরাটের হোটেল মালিকরা পর্যটন শিল্পের স্বার্থে মদের ওপর নিষেধাজ্ঞা তুলে নেয়ার দাবি জানিয়েছিলেন নরেন্দ্র মোদির কাছে। জবাবে মোদি বলেছিলেন, আমার কাছে ১০ হাজার মহিলা নিয়ে আসুন যারা নিষেধাজ্ঞা উঠিয়ে নিতে বলবে- পরের দিন আমি নিষেধাজ্ঞা তুলে নেব।  বাণিজ্য উপদেষ্টা সুনীল পায়েখ বলেন, আইন তুলে নিলে নারী ভোট কমে যাবে শাসকদের এই ধারণা ঠিক নয়। হোটেল মালিক নরেন্দ্র দোকানি বলেন, প্রথমে সরকার তিনতারা হোটেলগুলোতে মদের ওপর সকল নিষেধাজ্ঞা তুলে নিক পরে পুরো রাজ্যে তা তুলে নেয়া হোক। পর্যটন ও উন্নয়নের স্বার্থে এখন সময় হয়েছে মদের ব্যাপারে নীতিমালা পরিবর্তন করার।